Штодня ў нашай хаце раўла радыёкропка – бабуля дагэтуль любіць слухаць апошнія навіны ў свеце ды розныя тэматычныя перадачы. Вечарамі, перад сном, звычайна ставілі розныя ўрыўкі з радыёспектакляў, пастаўленых па матывах вядомых твораў беларускай літаратуры. Так у адну з халодных восеньскіх начэй я пачуў радыёпастаноўку твора, які перавярнуў усё маё жыццё. Твор называўся “Лабірынты”, яго аўтара звалі Вацлавам Ластоўскім – дзіўныя, не менш фантастычныя за твор імя і прозвішча.